Reinhold Olesch
Reinhold Olesch (ur. 24 wřeśna 1910 we Zouynžu (terozki dźelńica Katowicůw), zm. 23 čyrwca 1990 we Kolůńiji) - ślůnski godkoznawca a slawista. Bou školořym w Anabergu, a ńyskořyj we Ńiśe, kaj chodźjyu do Gizmazjům św. Marćina. We lotach 30. XX wjeku študyrowou filolůgja a fůnetyka suowjańsko na Uńiwersyteće we Wjedńu. Badou a opisywou rostůmajte farby ślůnskij godki, kero uwažou za swojo uojčysto godka[1]. Opublikowou mjyndzy inkšymi: Die slawischen Dialekte Oberschlesiens ("Suowjańske djalykty Gůrnygo Ślůnska"), Beiträge zur oberschlesischen Dialektforschung – Die Mundart der Kobylorze ("Přičynek do badańo nařečo gůrnoślůnskigo - djalykt Kobylořy"). W čas II wojny śwjatowyj wćelůny do Wehrmachtu, po ńyj kontynuowou praca naukowo w Ńymcach. We 1975 přešou na pensyjo. W 1958 wydano w Ńymcach jygo dykcyonoř Der Wortschatz der polnischen Mundart von Sankt Annaberg ("Dykcyonoř polskigo djalyktu Kobylořy s uokolic Anabergu"). Krům ślůnskij, badou tyž inkše sowjańske godki, kej kašubsko a rostůmajte djalykty Ůkrajiny. Bou doktorym honoris causa uńiwersytetůw: Adama Mickewiča we Poznańu, Wyžšyj Šuli Pedagogičnyj we Uopolu a uńiwesytetu we Sofiji.
dan_Latn szl_Latn